Thuirt Comhairliche Sgitheanach nach eil esan den bheachd gun gabh baileat a chumail aig an ìre seo mu bhun-sgoil Ghàidhlig ùr ann am Port Rìgh agus an obair air tòiseachadh mar-thà air làrach na sgoile sin. Bha Hamish Friseal, Cathraiche Comataidh na Gàidhlig aig Comhairle na Gàidhealtachd, a' bruidhinn air mar a tha Comhairle Choimhearsnachd Phort Rìgh ag iarraidh baileat ùr air an sgoil Ghàidhlig, agus iad ag ràdh gu bheil sia bliadhna ann bhon a chaidh am baileat mu dheireadh a chumail am measg phàrantan. Thuirt Mgr Friseal nach do dh'innis duine riamh dhà-san gu bheil dragh orra mun phlana.